เอกสารแนบ 4

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินรวมของบริษัทมิลเลนเนียม สตีล จำกัด (มหาชน)
และบริษัทย่อย รวมทั้งสารสนเทศทางการเงินที่ปรากฏในรายงานประจำปี 2548
ซึ่งจัดทำขึ้นตามหลักการบัญชีที่รับรองทั่วไปของประเทศไทย
โดยได้มีการพิจารณาเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ
การพิจารณาถึงความสมเหตุสมผลและความระมัดระวังรอบคอบในการจัดทำ รวมทั้งมีการ
เปิดเผยข้อมูลสำคัญอย่างเพียงพอในหมายเหตุประกอบงบการเงิน
เพื่อให้เป็นประโยชน์ต่อผู้ถือหุ้นและ ผู้ลงทุนทั่วไปอย่างโปร่งใส

คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการที่เป็นอิสระ เป็น
ผู้กำกับและดูแลงบการเงิน
ประเมินระบบการควบคุมภายในและการบริหารความเสี่ยงให้มีประสิทธิผล
เพื่อให้มีความมั่นใจได้ว่ามีการบันทึกข้อมูลทางการบัญชีถูกต้อง ครบถ้วนอย่างเพียงพอ ทันเวลา
และป้องกันไม่ให้เกิดการทุจริตหรือการดำเนินการที่ผิดปกติ
ซึ่งความเห็นของคณะกรรมการตรวจสอบได้ปรากฏใน รายงานของคณะกรรมการตรวจสอบ ประจำปี
2548 ที่แสดงไว้ในรายงานประจำปีนี้แล้ว

คณะกรรมการบริษัทมีความเห็นว่าระบบการควบคุมภายในของบริษัทโดยรวมอยู่ในระดับที่เพียงพอ
และสามารถสร้างความเชื่อมั่นได้ว่างบการเงินของบริษัทมิลเลนเนียม สตีล จำกัด (มหาชน)
และบริษัทย่อย แสดงฐานะการเงิน ผลการดำเนินงานและกระแสเงินสดถูกต้องในสาระสำคัญแล้ว

กรุงเทพมหานคร วันที่ 21 กุมภาพันธ์ 2549

…………………………….. …..…………………………..

สวัสดิ์ หอรุ่งเรือง สันติ ชาญกลราวี

ประธานกรรมการ กรรมการผู้จัดการใหญ่

เอกสารแนบ 5

รายงานจากคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบซึ่งประกอบด้วยกรรมการอิสระจำนวน 3 ท่าน
และกรรมการแต่ละท่านไม่ได้เป็นเจ้าหน้าที่หรือลูกจ้างของบริษัทได้ปฏิบัติหน้าที่ในรอบปี 2548
ตามขอบเขตความรับผิดชอบที่ได้รับมอบหมายจากคณะกรรมการบริษัทที่สำคัญ ได้แก่
การกำกับดูแลตามข้อบังคับว่าด้วยคณะกรรมการตรวจสอบ
รวมทั้งการปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทย
โดยมีการประชุมทั้งสิ้น 4 ครั้ง และสรุปสาระสำคัญได้ดังนี้

1. การกำกับดูและสอบทานงบการเงินรายไตรมาสและงบการเงินประจำปี 2548

ได้กำกับดูแลและสอบทานให้การจัดทำงบการเงินถูกต้อง ครบถ้วน ทันเวลา
และเปิดเผยข้อมูลในงบการเงินให้เพียงพอและสอดคล้องตามมาตรฐานการบัญชีที่กำหนดในพระราชบัญญัติการบัญชี
พ.ศ. 2543 และประกาศของคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย โดยมีการเชิญ ผู้สอบบัญชีมาให้ข้อมูลพร้อมกับฝ่ายบริหาร
และได้ซักถามข้อมูลทางการเงินที่เปลี่ยนแปลง โดยได้รับคำชี้แจงจากฝ่ายบริหาร ผู้ตรวจสอบภายใน
และผู้สอบบัญชี จนเป็นที่พอใจ
จึงให้ความเห็นชอบต่องบการเงินตามที่ผู้สอบบัญชีรับรองเพื่อเสนอคณะกรรมการบริษัทพิจารณาอนุมัติต่อไป

 2. การกำกับดูแลการบริหารความเสี่ยง 

 ได้กำกับดูแลและสอบทานให้บริษัทและบริษัทย่อย มีการประเมินการบริหารความเสี่ยงตามแนวทางของตลาดหลักทรัพย์แห่งประเทศไทย และหลักการสากล รวมทั้งได้ทบทวนแนวทางการบริหารความเสี่ยงของบริษัท ตลอดจนได้ติดตามผลการบริหารความเสี่ยงเป็นประจำทุกรายไตรมาส ความเสี่ยงยังอยู่ในระดับที่ยอมรับได้ ในปี 2548 มีความเสี่ยงที่สำคัญ ได้แก่ การแข่งขันทางด้านราคา กำไรขั้นต้นที่ต่ำกว่าเป้าหมาย และความผันผวนของต้นทุนวัตถุดิบนำเข้าจากต่างประเทศ

 3. การกำกับดูแลกิจการที่ดี 

 ได้สอบทานการปฏิบัติตามหลักการกำกับดูแลกิจการที่ดี เปิดเผยข้อมูลสารสนเทศ กำกับ ดูแลรายการเกี่ยวโยงที่เกี่ยวกับผลประโยชน์ตามประกาศคณะกรรมการกำกับหลักทรัพย์และตลาดหลักทรัพย์ (ก.ล.ต.) ตลาดหลักทรัพย์แห่งประเทศไทย กฎหมาย และข้อบังคับทางราชการที่เกี่ยวข้อง นอกจากนี้ คณะกรรมการตรวจสอบยังได้จัดให้มีการประเมินผลการปฏิบัติงานของตนเองในภาพรวม เรื่อง ความพร้อม ขอบเขตหน้าที่ และการประชุมของคณะกรรมการ ซึ่งผลการประเมินในการปฏิบัติงานของคณะกรรมการตรวจสอบอยู่ในระดับสูง

 4. การกำกับดูแลระบบการควบคุมภายใน 

ได้กำกับดูแลและสอบทานระบบการควบคุมภายใน
โดยสำนักงานตรวจสอบและผู้สอบบัญชีอย่างสม่ำเสมอ
ซึ่งมีความเห็นสอดคล้องกันว่ามีความเพียงพอและไม่พบจุดอ่อนที่เป็นสาระสำคัญ
รวมทั้งมีความเหมาะสมในการดำเนินธุรกิจอย่างมีประสิทธิภาพและประสิทธิผล
นอกจากนี้ยังมีการพัฒนาระบบงานคอมพิวเตอร์ที่ช่วยในการควบคุมและรายงานข้อมูลได้อย่างทันเวลา

เอกสารแนบ 5

 

 5. การกำกับดูแลงานตรวจสอบภายใน 

 ได้กำกับดูแล สอบทาน และให้ความเห็นในการปฏิบัติงานตรวจสอบภายในตามแผนงานที่ได้รับอนุมัติแล้วทุกไตรมาส โดยผลการตรวจสอบส่วนใหญ่เป็นการปรับปรุงงานด้านการบริหารพัสดุ การบริหารงานบุคคล การบัญชีให้มีประสิทธิภาพเพิ่มขึ้น กำหนดให้มีการติดตามผลการแก้ไขปัญหาตามกำหนดเวลาซึ่งฝ่ายบริหารได้แก้ไขแล้วเสร็จครบทุกเรื่อง และมีการประเมินผลการปฏิบัติงานตรวจสอบจากหน่วยงานที่ได้รับการตรวจสอบ เพื่อให้แสดงความคิดเห็นเพิ่มเติมเกี่ยวกับงานตรวจสอบที่เป็นประโยชน์ต่อธุรกิจ และเป็นการประกันคุณภาพงานตรวจสอบ

6. การพิจารณาเสนอแต่งตั้งผู้สอบบัญชี

คณะกรรมการตรวจสอบได้พิจารณาแล้ว เห็นว่าผู้สอบบัญชีของบริษัทในปี 2548
ได้ปฏิบัติตามมาตรฐานการสอบบัญชีเป็นที่พอใจและให้ความเห็นที่เป็นประโยชน์ต่อบริษัท
รวมทั้งมีคุณสมบัติถูกต้องตามประกาศเกี่ยวกับผู้สอบบัญชีของตลาดหลักทรัพย์แห่งประเทศไทย
จึงได้มีมติให้ความเห็นชอบเสนอคณะกรรมการบริษัทพิจารณาเพื่อขออนุมัติต่อที่ประชุมผู้ถือหุ้นแต่งตั้ง
นายพิศิษฐ์ ชีวะโรจน์ หรือ นายวิเชียร ธรรมตระกูล แห่งบริษัทเคพีเอ็มจี ภูมิไชย สอบบัญชี จำกัด
เป็นผู้สอบบัญชีประจำปี 2549

โดยสรุปแล้ว คณะกรรมการตรวจสอบเห็นว่า
บริษัทได้ยึดถือปฏิบัติตามนโยบายการกำกับดูแลกิจการที่ดีเป็นสำคัญ
โดยมีการติดตามและประเมินผลตามแผนปฏิบัติการที่ได้กำหนดไว้
ส่งผลให้ระบบการควบคุมภายในของบริษัทมีประสิทธิภาพเพียงพอและไม่มีข้อบกพร่องที่เป็นสาระสำคัญ
สำหรับรายการที่เกี่ยวโยงที่อาจทำให้เกิดความขัดแย้งทางผลประโยชน์
เป็นรายการจริงทางการค้าที่เป็นธุรกิจปกติทั่วไปอย่างสมเหตุสมผลและเป็นไปเพื่อประโยชน์สูงสุดตามนโยบายของบริษัท
มีการปฏิบัติที่ถูกต้องตามข้อกำหนด กฎหมาย และข้อบังคับของหน่วยงานที่เกี่ยวข้อง
นอกจากนี้การจัดทำงบการเงินประจำปี สิ้นสุด ณ วันที่ 31 ธันวาคม 2548 เป็นไปอย่างถูกต้อง
มีการเปิดเผยข้อมูลอย่างเพียงพอ และสอดคล้องกับมาตรฐานการบัญชี
ไม่มีเหตุการณ์ที่แสดงให้เห็นถึงปัญหาหรือรายการที่มีผลกระทบทางการเงินอย่างเป็นสาระสำคัญแต่อย่างใด

กรุงเทพมหานคร วันที่ 21 กุมภาพันธ์ 2549

ในนามคณะกรรมการตรวจสอบ

(เกรียง เกียรติเฟื่องฟู)

ประธานกรรมการตรวจสอบ

เอกสารแนบ 6

รายงานของผู้สอบบัญชีรับอนุญาต

เสนอ ผู้ถือหุ้นบริษัท มิลเลนเนียม สตีล จำกัด (มหาชน)

ข้าพเจ้าได้ตรวจสอบงบดุลรวม ณ วันที่ 31 ธันวาคม 2548 และ 2547 และงบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับแต่ละปีสิ้นสุดวันเดียวกัน
ของบริษัท มิลเลนเนียม สตีล จำกัด (มหาชน) และบริษัทย่อย ข้าพเจ้ายังได้ตรวจสอบงบดุล ณ
วันที่ 31 ธันวาคม 2548 และ 2547 และงบกำไรขาดทุน
งบแสดงการเปลี่ยนแปลงส่วนของผู้ถือหุ้นและงบกระแสเงินสดสำหรับแต่ละปีสิ้นสุดวันเดียวกัน
ของบริษัท มิลเลนเนียม สตีล จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็น
สาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความ เหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้
ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2548 และ 2547
และผลการ ดำเนินงานและกระแสเงินสดสำหรับแต่ละปีสิ้นสุดวันเดียวกัน ของบริษัท มิลเลนเนียม
สตีล จำกัด (มหาชน) และบริษัทย่อย และของบริษัท มิลเลนเนียม สตีล จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นายพิศิษฐ์ ชีวะเรืองโรจน์)

ผู้สอบบัญชีรับอนุญาต

เลขทะเบียน 2803

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

21 กุมภาพันธ์ 2549